**Jennifer Joanna Aniston** (s. 11. helmikuuta 1969 Los Angeles, Kalifornia) on yhdysvaltalainen näyttelijä ja elo­kuva­tuottaja. Aniston sai maailman­laajuista tunnustusta esittäessään Rachel Greeniä komedia­sarjassa *Frendit* (1994–2004). Hänet palkittiin roolistaan Emmyllä, Golden Globella ja SAG-palkinnolla.

Anistonilla on menestyksekäs elo­kuva­ura Holly­woodissa. Hän sai kiitosta rooleistaan independent-elo­kuvissa *Se ainoa oikea* (1996), *Konttorirotat* (1999), *Kiltti tyttö* (2002) ja *Rakkaat rikkaat ystävät* (2006). Hänen suurimpia kaupallisia menestyksiään ovat olleet elo­kuvat *Bruce – taivaanlahja* (2003), *The Break-Up* (2006), *Marley & Me* (2008), *Just Go With It* (2011) ja *Kaameat pomot* (2011). Aniston sai tähden Hollywood Walk of Famelle vuonna 2012.

Vuonna 2015 hän sai parhaan nais­pää­osan Golden Globe -ehdokkuuden draama­elo­kuvasta *Cake* (2014).

Nuoruus
-------

Jennifer Aniston syntyi Sherman Oaksin kaupunginosassa Los Angelesissa. Hänen vanhempansa ovat näyttelijät John Aniston ja Nancy Dow. Hänen isänsä oli amerikan­kreikkalainen. Anistonilla on kaksi veli­puolta. Hänen kummi­setänsä oli näyttelijä Telly Savalas. Lapsena Aniston asui yhden vuoden Kreikassa perheensä kanssa, kunnes he muuttivat New Yorkiin. Aniston kokeili ensimmäisen kerran näyttelemistä 11-vuotiaana, kun hän liittyi steinerkoulunsa näytelmä­kerhoon. Myöhemmin Aniston työskenteli Off Broadway -tuotannoissa ja elätti itsensä useilla osa-aikaisilla töillä, joihin kuului puhelinmyyntiä ja tarjoilijan töitä. Vuonna 1989 Aniston muutti Los Angelesiin.

Ura
---

### Televisio

Vuonna 1990 Aniston sai ensimmäisen televisio­roolinsa sarjasta *Molloy*. Hän näytteli myös televisio­sarjassa *Ferris Bueller*, joka oli sovitus menestys­elo­kuvasta *Vaihdetaan vapaalle, Ferris*. Sarja kuitenkin hyllytettiin nopeasti. Sen jälkeen Aniston esiintyi kahdessa muussa epä­onnistuneessa komedia­sarjassa, sarjoissa *The Edge* ja *Muddling Through*. Lisäksi hän vieraili televisio­sarjoissa *Aikahyppy*, *Herman’s Head* ja *Burke’s Law*. Kun sarjat hyllytettiin, ja kriitikoiden pilkatessa hänen esiintymistään vuoden 1992 kauhu­elo­kuvassa *Leprechaun*, hänen kerrotaan harkinneen luopuvansa näyttelijän urasta.

Suunnitelmiin tuli kuitenkin muutos, kun hän koe-esiintyi *Frendeihin*, jonka ensimmäinen jakso ensi­esitettiin syksyllä 1994. Hänet haluttiin ensin Monica Gellerin rooliin, mutta hän päätyi näyttelemään Rachel Greenia. Hänelle tarjottiin paikkaa myös komedia­sarjasta *Saturday Night Live*. Aniston näytteli *Frendeissä* Rachelia vuodesta 1994 sarjan päätös­jaksoon vuonna 2004.

*Frendeistä* tuli menestys ja Aniston sekä sarjan muut näyttelijät saivat maailman­laajuista mainetta. Aniston sai roolistaan Emmy-palkinnon. Guinnessin ennätysten kirjan (2005) mukaan Anistonista ja sarjan muista nais­näyttelijöistä tuli televisio­historian korkeimmin palkattuja nais­näyttelijöitä. Kukin heistä sai miljoona dollaria jokaiselta jaksolta sarjan kymmenennellä tuotanto­kaudella.

Vuonna 2007 Aniston esiintyi Courteney Coxin sarjassa *Dirt*, jossa hän näytteli Coxin kilpailijaa Tina Harrodia. Aniston vieraili 2010 myös Coxin televisiosarjassa *Puumanainen*. Hän näytteli toisen kauden avaus­jaksossa psykiatria. Aniston on esiintynyt myös *30 Rock* -komediasarjan kolmannella tuotanto­kaudella. Hän esitti sarjassa Liz Lemonsin vanhaa kämppä­kaveria, joka vaanii sarjan toista pää­henkilöä Jack Donaghya. Aniston oli roolistaan ehdolla parhaan komedia­sarjan vierailevan nais­näyttelijän Emmy-palkintoon.

### Elokuvat

Aniston ja hänen vasta­näyttelijänsä Steve Zahn elokuvan *Management* ensi-illassa (2008)
Aniston vuonna 2008 Toronton elo­kuva­juhlilla.
Esiintyessään *Frendeissä* Aniston alkoi näytellä myös elo­kuvissa. Hän teki ensie­siintymisensä vuonna 1992 elo­kuvassa *Leprechaun*. Kriitikot eivät pitäneet elo­kuvasta, mutta se onnistui taloudellisesti ja saavutti kultti­maineen. Aniston palasi elo­kuva­työhön vuonna 1996, jolloin hän näytteli independent-elo­kuvissa *Kundi kuin unelma* ja *Se ainoa oikea*. Jälkimmäisessä elo­kuvassa näyttelivät myös Edward Burns ja Cameron Diaz. Vuonna 1997 Aniston näytteli pää­roolia elo­kuvassa *Täydellinen sulhanen*, ja hänen vasta­näyttelijöinään olivat Kevin Bacon ja Jay Mohr. Elo­kuva sai vaihtelevia arvioita. 1990-luvun jälki­puoliskolla Aniston näytteli useissa elo­kuvissa, kuten romanttisessa elo­kuvassa *’Til There Was You* (1997) yhdessä Dylan McDermottin ja Sarah Jessica Parkerin kanssa, elo­kuvassa *The Thin Pink Line* (1998), animaatio­elo­kuvassa *Rautajätti* (1999), sekä arvostelijoiden ylistämässä komedia­elo­kuvassa *Konttorirotat* (1999). Arvostelijat kehuivat hänen suoritustaan myös elo­kuvassa *Hellyyteni kohde* (1998), komediassa jossa nainen rakastuu homo­mieheen (näyttelijänä Paul Rudd), ja vuonna 2002 julkaistussa pienen budjetin elo­kuvassa *Kiltti tyttö*, jossa hän esitti hohdotonta pikku­kaupungin kassa­tätiä.

Anistonin suurimmaksi menestykseksi osoittautui rooli elo­kuvassa *Bruce – taivaanlahja* (2003), jossa hän esittää pää­henkilön Jim Carreyn tyttö­ystävää. Sen jälkeen Aniston esiintyi elo­kuvassa *Polly tuli kuvioihin* (2004), jossa hänen vasta­näyttelijänään toimi Ben Stiller. Loppu­vuodesta 2005 Aniston esiintyi kahdessa elo­kuva­studion elo­kuvassa, *Houkutus* ja *Huhupuhetta*. Vuonna 2006 hän esiintyi elo­kuvassa *Rakkaat rikkaat ystävät*, joka ensi­esitettiin Sundancen elo­kuva­juhlilla. Anistonin seuraava elo­kuva *The Break-Up* julkaistiin kesä­kuussa 2006. Samana vuonna hän ohjasi lyhyt­elo­kuvan *Room 10*, jonka pää­osia näyttelivät Robin Wright Penn ja Kris Kristofferson.

Joulu­kuussa 2008 julkaistiin elo­kuva *Marley & Me*, jonka pää­osaa Aniston esitti yhdessä Owen Wilsonin kanssa. Se tuotti yhteensä yli 240 miljoonaa dollaria. Hänen seuraava laajalti julkaistu elo­kuvansa *Jätä se!* ilmestyi helmi­kuussa 2009. Siinä hänen vasta­näyttelijänään toimi Ben Affleck. Elo­kuva tuotti 27 miljoonaa dollaria avaus­viikon­loppunaan. Vaikka elo­kuva sai vaihtelevia arvioita, Anistonia, Affleckia, Ginnifer Goodwinia ja Jennifer Connellya ylistettiin rooleistaan.

Maalis­kuussa 2010 Aniston esiintyi elo­kuvassa *Exän jäljillä*, jonka toista pää­osaa esitti Gerard Butler. Vaikka elo­kuva sai murskaavia arvosteluja, se tuotti yli 130 miljoonaa dollaria maailman­laajuisesti. Anistonin seuraava elo­kuva *Vaihtamalla paranee* sai laimeamman vastaan­oton, sillä se tuotti vain noin 50 miljoonaa dollaria.

Kesä­kuuhun 2010 mennessä Anistonin elokuvat olivat tuottaneet yhteensä yli miljardi dollaria Yhdys­valloissa ja yli 2,2 miljardia dollaria maailman­laajuisesti. Anistonin elo­kuva *Just Go With It*, jonka toista pää­osaa esitti Adam Sandler, julkaistiin ystävän­päivän viikon­loppuna 2011. Elo­kuva kertoo plastiikka­kirurgista (Sandler) ja hänen avustajastaan (Aniston), joka joutuu esittämään kirurgin vaimoa tämän nuoremmalle tyttö­ystävälle (Brooklyn Decker). Vuonna 2011 Aniston esiintyi myös elo­kuvassa *Kaameat pomot*, jonka muita pää­osia esittivät Colin Farrell, Jason Bateman, Charlie Day ja Jamie Foxx. Elo­kuva kertoo kolmesta työn­tekijästä, jotka aikovat murhata hirveät työn­antajansa. Aniston esittää yhtä työn­antajista, seksuaalisesti aggressiivista hammas­lääkäriä, joka ahdistelee Charlie Dayn rooli­hahmoa.

Vuonna 2012 Aniston esiintyi elo­kuvassa *Wanderlust*, jonka toista pää­osaa esittää Paul Rudd. Rudd on näytellyt Anistonin kanssa myös elo­kuvassa *Hellyyteni kohde* (1998) ja *Frendeissä*. Elo­kuva kertoo paris­kunnasta, joka päättää liittyä outoon hippi­yhteisöön pakoon nyky­aikaista yhteis­kuntaa. Vuonna 2013 julkaistiin komedia­elo­kuva *Millerit*. Vaikka elokuva ei ollut arvostelu­menestys, se tuotti maailman­laajuisesti lähes 270 miljoonaa dollaria.

Vuonna 2014 Aniston sai parhaan nais­pää­osan Golden Globe ja SAG-ehdokkuudet roolistaan draama­elo­kuvassa *Cake*.

### Tiedotusvälineissä

Vuonna 2007 talouslehti *Forbes* laati listan viihde­alan rikkaimmista naisista, ja Aniston sijoittui siinä kymmenenneksi noin 110 miljoonan Yhdysvaltain dollarin omaisuudellaan. Lehden mukaan Anistonin kasvot ovat viihde­alan myydyimmät. *Forbes* julkaisee myös *Celebrity 100* -listaa, joka listaa vaikutus­valtaisimmat ja suosituimmat julkisuuden henkilöt näiden tulojen, media­näkyvyyden ja sosiaalisen median vaikuttavuuden perusteella. Aniston on sijoittunut listalle joka vuosi vuodesta 2001 lähtien, ja hän saavutti sen kärki­paikan vuonna 2003. Vuonna 2011 *Forbes* listasi Anistonin tuloiksi 28 miljoonaa dollaria.

Vuonna 2005 laaja­levikkinen *Gentlemen’s Quarterly* -lehti valitsi Anistonin Vuoden naiseksi. Valinta suoritettiin ensimmäistä kertaa lehden historiassa. Aniston on ollut *People*-lehden vuosittaisella listauksella yhtenä kauneimmista naisista vuodesta 1995 lähtien. Hän nousi listan kärkeen vuonna 2004. Aniston on myös sijoittunut *FHM*-lehden listalle seksikkäimistä naisista joka vuosi vuodesta 1996 lähtien. Vuonna 2011 *Men's Health* valitsi Anistonin maailman seksikkäimmäksi naiseksi.

Vaikka Aniston ei pitänyt kampauksesta, jota hän käytti *Frendit*-televisiosarjan ensimmäisinä vuosina, Rachel-kampauksesta tuli suosittu ja se on pysynyt suosittuna naisten keskuudessa.

Yksityiselämä
-------------

Aniston on ollut kaksi kertaa naimisissa. Ensimmäinen avio­liitto Brad Pittin kanssa kesti 2000–2005, ja sen käänteistä raportoitiin laajasti lehdistössä ensimmäisistä treffeistä alkaen.

Toisessa avio­liitossaan Aniston oli naimisissa Justin Therouxin kanssa elo­kuusta 2015 helmi­kuuhun 2018.

Anistonilla ei ole lapsia.

Valikoitu filmografia
---------------------

Aniston elo­kuvan *Kaameat pomot* Lontoon ensi-illassa (2011)
*Pääartikkeli: Jennifer Anistonin filmografia, teatteriesiintymiset ja muut työt*
* *Frendit* (1994–2004)
* *Bruce – taivaanlahja* (2003)
* *The Break-Up* (2006)
* *Just Go With It* (2011)
* *Kaameat pomot* (2011)

Lähteet
-------

1. ↑  Kohen, Sandy: Jennifer Aniston And Justin Theroux Announce Seperation *AP News*.  15.2.2018. Los Angeles:  Associated Press (AP). Viitattu 2.3.2018. (englanniksi)
2. ↑  Jennifer Aniston *E! Online*.  Arkistoitu 6.2.2012. Viitattu 6.2.2012. (englanniksi)
3. ↑  Jennifer Aniston Gained Critical Acclaim for Her Performances in the Independent Films Shes *Celeb Date Inside*.  15.8.2011.  Arkistoitu 8.7.2012. Viitattu 6.2.2012. (englanniksi)
4. ↑  Jennifer Aniston sai oman Walk of Fame -katutähtensä *Helsingin Sanomat*.  23.2.2012. Helsinki:  Sanoma Media Finland Oy.  Arkistoitu 28.2.2012. Viitattu 24.4.2012.
5. 1 2 3 4  Profile: Jennifer Aniston *Hello!*. Viitattu 6.2.2012. (englanniksi)
6. 1 2  Jennifer Aniston Biography *People*. Yhdysvallat:  Meredith Corporation.  Arkistoitu 7.1.2012. Viitattu 6.2.2012. (englanniksi)
7. ↑  Jennifer Aniston Heals Rift with Her Mother at Hospital Bedside After 75-Year-Old Suffers a Serious Stroke *The Daily Mail*.  13.9.2011. Lontoo:  DMG Media. Viitattu 6.2.2012. (englanniksi)
8. ↑  Komarkowski, Antonia: 'Friends' Wedding Episode Pays Tribute To Jennifer Aniston's Greek Heritage *Greek City Times*.  11.6.2021. Viitattu 17.2.2022. (englanniksi)
9. ↑  A Look Into Jennifer Aniston’s Half Siblings; John Melick and Alex Aniston *Theblast.com*.  18.10.2021. Viitattu 2.8.2022 (englanniksi).
10. ↑  Jennifer Aniston’s Siblings: Meet Her Half-Brothers, John Melick and Alex Aniston *Cheatsheet.com*.  27.10.2021. Viitattu 2.8.2022 (englanniksi).
11. ↑  Jennifer Aniston reveals she was a 'terrible' telemarketer before landing breakthrough role on Friends: 'I didn't make one sale' *Dailymail.co.uk*.  5.9.2019. Viitattu 2.8.2022 (englanniksi).
12. ↑  Jennifer Aniston admitted she used to be a 'terrible waitress' who dropped trays, just like Rachel Green *Insider.com*.  30.10.2019. Viitattu 2.8.2022 (englanniksi).
13. ↑  Biography of Jennifer Aniston (s. 4)  2004. Tiscali.  Arkistoitu 19.6.2004. Viitattu 6.2.2012. (englanniksi)
14. ↑  What Was Jennifer Aniston’s First Major Film Role? *Cheatsheet.com*.  26.2.2019. Viitattu 2.8.2022 (englanniksi).
15. ↑  "Ferris Bueller" *TV Obscurities*.  1.1.2004. Viitattu 6.2.2012. (englanniksi)
16. ↑  Hello Magazine Filmography – Jennifer Aniston *Hello!*. Viitattu 8.8.2008. (englanniksi)
17. ↑  Canby, Vincent: Leprechaun Review *The New York Times*.  9.1.1993. New York:  The New York Times Company. Viitattu 6.2.2012. (englanniksi)
18. ↑  Jennifer Aniston *I Love India*.  Arkistoitu 8.2.2012. Viitattu 9.2.2012. (englanniksi)
19. 1 2  Jennifer Aniston *Your New Movie*.  Arkistoitu 18.1.2012. Viitattu 6.2.2012. (englanniksi)
20. ↑  Oldenburg, Ann: Jennifer Aniston Turned Down ’Saturday Night Live’ Job *USA Today*.  3.2.2011. Viitattu 6.2.2012. (englanniksi)
21. ↑  Emmy Awards Make New Best ’Friends’ *People*.  22.9.2002.  Arkistoitu 15.9.2008. Viitattu 6.2.2012. (englanniksi)
22. ↑  Guinnessin ennätystenkirja 2005*lähde tarkemmin?*
23. ↑  Jennifer Aniston to Guest Star on Dirt *TV Squad*.  16.1.2007.  Arkistoitu 23.1.2007. Viitattu 6.2.2012. (englanniksi)
24. ↑  Eng, Joyce: Jennifer Aniston Guest-Starring on Cougar Town *TV Guide*.  23.8.2010. New York.  Arkistoitu 19.10.2012. Viitattu 6.2.2012. (englanniksi)
25. ↑  Moore, Frazier: Jennifer Aniston Will Make a Return Visit to NBC *USA Today*.  29.8.2008. Viitattu 11.12.2014. (englanniksi)
26. 1 2  Jennifer Aniston *The Numbers*. Viitattu 13.2.2012. (englanniksi)
27. ↑  Short Starts: Watch "Room 10" – Directed by "Horrible Bosses" Star Jennifer Aniston *Indiewire.com*.  5.7.2011. Viitattu 2.8.2022 (englanniksi).
28. ↑  Marley and Me *Bof Office Mojo*. Viitattu 13.2.2012. (englanniksi)
29. ↑  "He’s Just Not That Into You" (Warner Brothers) *Jackiek Cooper*.  Arkistoitu 30.3.2009. Viitattu 13.2.2012. (englanniksi)
30. ↑  The Switch (2010) *The-numbers.com*. Viitattu 2.8.2022 (englanniksi).
31. ↑  Labrecque, Jeff: Jennifer Aniston on Her Globes Mom: ’I’m Just Humbled’ *The Entertainment Weekly*.  11.12.2014. New York:  Meredith Corporation. Viitattu 12.12.2014. (englanniksi)
32. ↑  The Richest 20 Women in Entertainment *Forbes*.  17.1.2007. New York. Viitattu 6.2.2012. (englanniksi)
33. ↑  Fab Tab Cover Stars *Forbes*.  2.10.2007. Viitattu 6.2.2012. (englanniksi)
34. ↑  The Celebrity 100 *Forbes*.  19.6.2003. Viitattu 6.2.2012. (englanniksi)
35. ↑  Yllätystulos: Tällä julkkiksella on eniten mainetta ja valtaa! *MTV3 Uutiset*.  20.5.2011. Viitattu 6.2.2012.
36. ↑  Celebrity TOP 100 *Forbes*.  5/2011.  Arkistoitu 6.2.2012. Viitattu 6.2.2012. (englanniksi)
37. ↑  Healy, Mark: Woman of the Year *Gentlemen’s Quarterly*.  11/2005. Viitattu 6.2.2012. (englanniksi)
38. ↑  Most Beautiful People 2004 *People*.  Arkistoitu 11.2.2012. Viitattu 6.2.2012. (englanniksi)
39. ↑  Jennifer Aniston — Friend Indeed *For Him Magazine*.  Arkistoitu 30.11.2011. Viitattu 6.2.2012. (englanniksi)
40. ↑  Hän on seksikkäin nainen kautta aikojen *MTV3 Uutiset*.  11.12.2011. Viitattu 6.2.2012.
41. ↑  Jennifer Aniston Named Sexiest Woman of All Time Beating out Arch-Nemesis Angelina Jolie *The Daily Mail*.  12.12.2011. Viitattu 6.2.2012. (englanniksi)
42. ↑  A Complete Timeline of Brad Pitt And Jennifer Aniston’s Relationship *Marie Claire*.  2020. Viitattu 15.3.2021.
43. ↑  Justin Theroux Reaches out to Ex-wife Jennifer Aniston with Dog Adoption Plea on Instagram *USA Today*.  7.11.2019. Viitattu 15.3.2021.

Aiheesta muualla
----------------

* Kuvia tai muita tiedostoja aiheesta **Jennifer Aniston** Wikimedia Commonsissa

* Jennifer Aniston (Julkkisarkisto) *Iltalehti*.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Latvia
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* IdRef

 |

 |